Mosura fentoni

Mosura fentoni Kanbriar garaian bizi izan zen artropodo bat da, gaur egun iraungita dagoena. Duela 506 milioi urte inguru bizi izan zen. 

 Aurkikuntza eta taxonomia 
Mosura generoko espezie bakarra da eta 1990 eta 2022 artean 60 ale bildu dira Kanadako Burgess Shale aztarnategian. 

2025. urtean deskribatu zuten Moysiuk eta Caron paleontologoek Zientziarako. Mosura izenak fikziozko Mothra munstroaren japonierazko izena da. Munstro hau sits erraldoi bat da eta bildutako fosiletan horren antza hartu zaio artropodo fosilari. Espeziearen fenton izena Royal Ontario Museumeko ornogaben paleontologiako tekikaria den Peter E. Fentonen omenez ezarri zitzaion.

Radiodonta ordenean kokaturik dago. Talde horretan ere badago ezaguna den Anomalocaris generoa, garaiko harrapari handiena izan zena.

 Deskribapena 
Radiodonta ordeneko kide txikienetakoa da, 1'5 eta 6,1 cm arteko luzera baino ez baitu. Hiru begi dituzituen, alboeakoak pedunkulu txiki baten muturrean eta erdikoa buruan txertatua. 

Gorputzean 26 segmentu ditu, radiodontoen artean kopuru handiena. Hiru ataletan antolatzen da gorputza; burua, lepoa (lau segmentu) eta enborra. Enborreko segmentu bakoitzetik hegal parea ateratzen da, aurrealdean handiagoak eta isats aldera txikiagoak. Enborreko lehenengo 16 segmentutan zakatzak ditu eta zakatz horiek proportzioan oso handiak dira.

Buruaren aurrealdean arantzaz jositako bi garro kurbatu ditu.

 Bizimodua 
250px|eskuinera|thumb|Mosura fentoni.
Espezie nektonikoa zen, hau da, igerilaria eta bera besteko tamaina izan zezaketen animalien harraparia. Zakatzen tamaina handiak iradokitzen du oxigeno gutxiko uretan biziko zela, plataforma kontinentalean adibidez. 

Maniobragarritasun handia izango zuen igerian eta erdiko begiak orientazio funtzioa izango zuela pentsatzen da, gaur egungo odonatuen antzera.

 Erreferentziak 

 Kanpo estekak 

Kategoria:Kanbriarreko artropodoak
Kategoria:2025. urtean deskribatutako animaliak